**Black Friday, adatvédelem és home office – aktuális témákat dolgoz fel
*Az európai médiajog aktuális kihívásai* online konferencia**

**Az európai médiajog aktuális kihívásairól szervez online konferenciát a Sapientia EMTE Jogtudományi Intézete és az Erdélyi Múzeum-Egyesület Jog-, Közgazdaság- és Társadalomtudományi Szakosztálya. A 2020. november 13-án 14 órától kezdődő konferencia programját a járványhelyzetben igencsak aktuális kérdésekről szóló előadások teszik ki.**

A rendezvénynek romániai és magyarországi szakemberek az előadói – médiajogászok, gyakorló médiaszakemberek, egyetemi oktatók –, akik olyan aktuális témákat tárgyalnak, mint az európai médiajog legfontosabb újdonságai és ezek tagállami átültetése, a megváltozott technológiai tér kihívásai (fogyasztóvédelem, home office típusú munkavégzés, újságírás és adatvédelem), de olyan gyakorlati kérdésekre is választ kaphatunk, hogy mit jelenthet a Black Friday a romániai e-kereskedelemben a SARS-CoV-2 koronavírus okozta járvány idején. Az internethasználat és az online platformok témája köré több előadás is épül: az internethez való hozzáférés az Emberi Jogok Európai Bíróságának joggyakorlatában, illetve az online platformokra vonatkozó szabályozások dilemmái.

A konferencián való részvétel nyitott bármely érdeklődő számára, szeretettel várnak a hallgatóságba minden „becsatlakozni" kívánót, előzetes regisztrációra sincs szükség. A konferenciához az következő linken lehet csatlakozni: <https://meet.google.com/uzd-bvko-snc>.

**PROGRAM**

14:00 Megnyitó

* Veress Emőd (Sapientia Erdélyi Magyar Tudományegyetem Jogtudományi Intézet; Mádl Ferenc Összehasonlító Jogi Intézet)

14:10–15:00 Előadások

* Borsos Orsolya (Országos Audiovizuális Tanács – CNA): *Az Audiovizuális médiaszolgáltatási irányelv alkalmazása az online térben, avagy Big Brother lesz-e a CNA?*
* Nyakas Levente (Nemzeti Média és Hírközlési Hatóság Médiatudományi Intézet): *Az Audiovizuális médiaszolgáltatási irányelv az európai szabályozási kihívások tükrében*
* Kokoly Zsolt (Sapientia Erdélyi Magyar Tudományegyetem Jogtudományi Intézet; Erdélyi Múzeum-Egyesület Jog-, Közgazdaság- és Társadalomtudományi Szakosztály): *A határon átlépő médiaszolgáltatások korlátozási lehetőségei az Audiovizuális médiaszolgáltatási irányelv felülvizsgálata után*

Szünet

15:15–16:15 Előadások

* Avornicului Mihai (Babeș–Bolyai Tudományegyetem Közgazdaságtudományi és Gazdálkodástudományi Kar; Budapesti Gazdasági Egyetem, Pénzügyi és Számviteli Kar*): Black Friday – kihívások és lehetőségek a romániai e-kereskedelemben a SARS-CoV-2 koronavírus okozta járvány idején*
* Pázmándi Kinga (Neumann János Egyetem Gazdaságtudományi Kar; Eötvös Loránd Tudományegyetem Gazdálkodástudományi Intézet): *Fogyasztóvédelem az új média korában – paradigmák és jogi szabályozás a megváltozott technológiai térben*
* Vallasek Magdolna (Sapientia Erdélyi Magyar Tudományegyetem Jogtudományi Intézet): *Munkajogi dilemmák a home office típusú munkavégzés és új technológiai kihívások korában*

Szünet

16:30–17:30 Előadások

* Gosztonyi Gergely (Eötvös Loránd Tudományegyetem Állam- és Jogtudományi Kar): *Az Emberi Jogok Európai Bíróságának gyakorlata az internethez való hozzáférés mint alapvető emberi jog kérdésében*
* Székely János (Sapientia Erdélyi Magyar Tudományegyetem Jogtudományi Intézet): *Újságírás és adatvédelem. Romániai és európai vonatkozó normák*
* Koltay András (Nemzeti Közszolgálati Egyetem Államtudományi és Közigazgatási Kar; Pázmány Péter Katolikus Egyetem Állam- és Jogtudományi Kar): *Az online platformokra vonatkozó szabályozások tipológiájának dilemmái*

A konferencia zárása